**LĪGUMS**

**par metāllūžņu iepirkuma un izvešanas pakalpojumu** Nr.{{ DOKREGNUMURS }}

Ķekavā Parakstīšanas datums[[1]](#footnote-1)

**Sabiedrība ar ierobežotu atbildību “Ķekavas nami”** vienotais reģistrācijas Nr. 40003359306, juridiskā adrese: Rāmava 17, Rāmava, Ķekavas pag., Ķekavas nov., LV-2111, Latvija, tās valdes priekšsēdētāja Raivo Lāča un valdes locekļa Edgara Menča personā, kas rīkojas uz statūtu pamata, turpmāk tekstā saukts “**Pārdevējs”**, no vienas puses, un

**SIA \_\_\_\_\_\_\_** , reģistrācijas numurs \_\_\_\_\_\_, juridiskā adrese : \_\_\_\_\_\_\_, kuras vārdā \_\_\_\_\_\_\_ rīkojas \_\_\_\_\_\_\_\_\_, turpmāk tekstā – “**Pircējs**”, no otras puses,

abi kopā saukti “**Puses**” un katrs atsevišķi – “**Puse**”, bez maldības, viltus un spaidiem noslēdza šāda satura līgumu (turpmāk tekstā – “**Līgums**”).

1. **LĪGUMA PRIEKŠMETS**
   1. Pārdevējs pārdod, bet Pircējs nopērk, apmaksā un reģenerē pie Pārdevēja iepirktos vai Pircējam piegādātos metāllūžņus, tostarp metālus, kuri nesatur šķīdumus un citus bīstamus komponentus, nolietotus transportlīdzekļus, metāla iepakojumus, melnos metālus, kabeļus, čugunu, tēraudu, metāla atkritumus, krāsainos metālus, elektromotorus un citus metāllūžņus (turpmāk tekstā – “**Prece**”) saskaņā ar Līgumu un Latvijas Republikas normatīvajiem aktiem, kas regulē kārtību, kādā iepērk un realizē melno un krāsaino metālu atgriezumus un lūžņus.
   2. Preces tiek klasificētas saskaņā ar Ministru kabineta 2011.gada 19.aprīļa noteikumiem Nr.302 „Noteikumi par atkritumu klasifikatoru un īpašībām, kuras padara atkritumus bīstamus" pielikumu.
2. **PREČU IEPIRKUMA CENA**
   1. Preču iepirkuma cena tiek noteikta atbilstoši Pircēja iesniegtajam piedāvājumam – Pielikumā Nr.1.
   2. Puses vienojas, kas cena par Preci ir nemainīga visā Līguma darbības laikā.
3. **PREČU APMAKSAS KĀRTĪBA** 
   1. Par Preces pārdošanas datumu tiek uzskatīts Preces pieņemšanas datums, kas norādīts pieņemšanas – nodošanas akts par Preču piegādi vai izsniegšanu.
   2. Pircējs par Preci Pārdevējam samaksā 7 (septiņu) kalendāro dienu laikā no Preces pieņemšanas ar pušu parakstītu Preces pieņemšanas – nodošanas aktu, un Pārdevēja rēķina saņemšanas. Pārskaitījumu par saņemto Preci Pircējs veic vienīgi un tikai uz Līgumā norādīto Pārdevēja bankas norēķinu kontu, un šajā punktā noteiktajā termiņā.
   3. Ja Pircējs samaksu par Preci neveic Līguma 3.2.punktā noteiktajā termiņā, tad par katru maksājuma kavējuma dienu Pircējs maksā Pārdevējam nokavējuma procentu 0,5% apmērā no attiecīgajā rēķinā norādītās summas.
4. **PREČU IZCELSME UN KVALITĀTE**
   1. Parakstot Līgumu, Pārdevējs apliecina, ka viņš ir tiesīgs pārdot Preci Pircējam, kā arī to, ka Precei ir legāla izcelsme. Pārdevējs uzņemas pilnu atbildību par zaudējumiem, kas varētu rasties Pircējam, ja Pārdevēja sniegtā informācija par Preces piederību un izcelsmi izradīsies nepatiesa.
   2. Preces kvalitātei ir jāatbilst Līguma 1.pielikuma specifikācijai un Latvijas Republikas spēkā esošo normatīvo aktu prasībām. Parakstot Līgumu, Pārdevējs apliecina, ka ir iepazinies ar minētajām specifikācijām un apņemas tās ievērot.
   3. Pārdevējs apliecina, ka attiecībā uz Preci ir ievērotas metāllūžņu sprādzienbīstamības un radioaktivitātes kontroles prasības.
   4. Ja Pārdevējs pārdod sprādzienbīstamu, radioktīvu vai citādi normatīvajiem aktiem un Līgumam neatbilstošo Preci, Pārdevējs uzņemas pilnu atbildību par šajā sakarā Pircējam vai trešajām personām radītajiem zaudējumiem un jebkāda cita veida kaitējumu, kā arī sedz visus iespējamos izdevumus, kas saistīti ar radiācijas avota utilizāciju vai sprādziena bīstamo priekšmetu radīto seku novēršanu.
5. **PRECES PIEGĀDE UN PIEŅEMŠANAS NOTEIKUMI[[2]](#footnote-2)**
   1. Preces iepirkšanu Pārdevēja objektos piesaka Līguma 5.10.punktā minētās personas, vienojoties par abpusēji izdevīgāko laiku un izvešanas veidu (klātienes transports vai uz laiku novietots konteiners).
   2. Ja Preci piegādā Pircēja metāllūžņu pieņemšanas punktā, Pārdevēja Līguma 5.10.punktā minētās personas vienojoties par abpusēji izdevīgāko laiku Pircēja metāllūžņu pieņemšanas punktā. Piegādi nodrošina Pārdevējs ar savu transportu. Preces transportēšanas izdevumus sedz Pārdevējs.
   3. Faktiskais Preces svars tiek noteikts pēc pārbaudes uz Pircēja autotransporta svariem.
   4. Puses vienojas, ka svaru atšķirība starp saņemto Preci pēc Pircēja svaru datiem un pieņemto preci var atšķirties pēc daudzuma, kāds ir paredzēts Pircēja specifikācijās nemetālisko piemaisījumu dēļ.
   5. Prece tiek pieņemta, pamatojoties uz pieņemšanas – nodošanas aktu, uz tā pamata Pārdevējs sagatavo rēķinu.
   6. Īpašuma tiesības uz Preci no Pārdevēja uz Pircēju pāriet brīdī, kad Pircējs ir pieņēmis Preci savā valdījumā, pamatojoties uz pušu parakstītu Preces nodošanas-pieņemšanas aktu.
   7. Ja Preces pieņemšanas brīdī un/vai mērījumu veikšanas brīdī tiek konstatēts, ka Prece neatbilst metāllūžņu sprādzienbīstamības, radioaktivitātes vai citām normatīvajos aktos noteiktajām prasībām, tad Pircējam ir tiesības vienpusēji un bez jebkādām sankcijām atteikties pieņemt un apmaksāt piegādāto Preci, bet Pārdevējam ir pienākums neatbilstošo Preci nekavējoties, bet ne vēlāk kā tajā pašā piegādes dienā par saviem līdzekļiem aizvest no Pircēja teritorijas. Ja tas netiek darīts, tad Preces aizvešanu ir tiesīgs veikt Pircējs uz Pārdevēja rēķina, kuram Pircēja izdevumi par Preces glabāšanu un transportēšanu ir jāapmaksā 5 (piecu) dienu laikā no Pircēja rēķina iesniegšanas brīža.
   8. Puses vienojas, ka pirms iekārtu demontāžas Pārdevējs sagatavo un Pircējs pieņem demontējamo iekārtu sarakstu, kas ir par pamatu to iekļaušanai pieņemšanas – nodošanas aktā (2.pielikums) .
   9. Puses vienojas, ka samaksa par Preci, kas iegūta no stacionāriem darbgaldiem, ja Pircējs to demontē un izved no Pārdevēja telpām, veidojas, saskaņā ar 1.pielikuma 2.2.1. punktā noteikto cenu. Demontēto darbgaldu skaits tiek iekļauts pieņemšanas – nodošanas aktā.
   10. Pārdevēja kontaktpersonas ir tā teritoriālo struktūrvienību ēku un teritorijas pārziņi Daugmalē – tālr.29511352, Ķekavā – tār.27868329, Valdlaučos – tālr.29420964.
6. **PRETENZIJAS UN STRĪDU RISINĀŠANA**
   1. Visas pretenzijas par Līguma neizpildi vai nepienācīgu izpildi noformējamas rakstveidā un nosūtamas uz Līgumā norādītajām Pušu elektroniskā pasta adresēm.
   2. Visas tiesiskās attiecības, Pušu tiesības un pienākumi, kuri nav atrunāti Līgumā, skatāmas atbilstoši Latvijas Republikas spēkā esošiem normatīvajiem aktiem.
   3. Visas domstarpības Puses cenšas atrisināt, savstarpēji vienojoties. Ja vienošanās netiek panākta, strīdi risināmi tiesas ceļā Latvijas Republikas tiesā atbilstoši Latvijas Republikas normatīvajiem aktiem.
7. **NEPĀRVARAMAS VARAS APSTĀKĻI**
   1. Puses nav atbildīgas par līgumsaistību neizpildi vai nepienācīgu izpildi, ja pierādīts, ka šāda neizpilde vai nepienācīga izpilde radusies nepārvaramas varas (Force Majeure) rezultātā. Par nepārvaramu varu Puses uzskata apstākļus, kas padara Līguma izpildi neiespējamu un kas pie līguma slēgšanas Pusēm nebija zināmi un no kuriem nav iespējams izvairīties vai kurus nav iespējams novērst, neraugoties uz visām Puses pūlēm (piemēram, ugunsgrēki, dabas katastrofas, militāras agresijas, streiki un citi tamlīdzīgi nepārvaramas varas izpausmes veidi).
   2. Par šādu apstākļu iestāšanos Pusei ir jāpaziņo otrai Pusei rakstiski 3 (trīs) darba dienu laikā pēc nepārvaramas varas iestāšanās, pretējā gadījumā atsaukšanās un nepārvaramu varu ir uzskatāma par nepamatotu. Pusei, kuras darbība ir traucēta nepārvaramas varas apstākļu dēļ, ir jāpieliek visas pūles, lai mazinātu nepārvaramas varas apstākļu sekas.
   3. Ja šādi apstākļi turpinās vairāk kā 30 (trīsdesmit) dienas, tad Pusei, kuras darbība nav traucēta nepārvaramas varas apstākļu dēļ, ir tiesības pēc šī perioda pēc saviem ieskatiem, bet tikai tad, ja šādi apstākļi vēl pastāv, izbeigt Līgumu, par to paziņojot Pusei, kuru skar nepārvaramas varas apstākļi, ne vēlāk kā 10 (desmit) dienas iepriekš. Šādā gadījumā neviena Puse nevar prasīt zaudējumu, kas radušies Līguma izbeigšanas rezultātā, atlīdzību.
8. **KONFIDENCIALITĀTE UN DATU AIZSARDZĪBA**
   1. Līguma noteikumi, kā arī informācija, kas saistīta ar Pušu sadarbību vai, kas par Pircēju nonākusi Pārdevēja rīcībā Līguma izpildīšanas rezultātā, uzskatāma par Pircēja komercnoslēpumu un tā bez iepriekšējas rakstiskas piekrišanas nav izpaužama trešajām personām visa Līguma darbības laikā.
   2. Katra no Pusēm saziņai vai informācijas nosūtīšanai drīkst izmantot elektroniskos datu nesējus un šādu datu nesēju izmantošana nav uzskatāma par Līgumā noteikto konfidencialitātes nosacījumu pārkāpšanu.
   3. Puses apliecina, ka tās ir informētas, ka otras Puses iesniegtos personas datus, ja tas nepieciešams Līguma izpildei, drīkst apstrādāt tikai saskaņā ar Līguma priekšmetu un saskaņā ar spēkā esošiem normatīvajiem aktiem.
   4. Puses apņemas nodrošināt spēkā esošajiem normatīvajiem aktiem atbilstošu aizsardzības līmeni otras Puses sniegtajiem personas datiem un apstrādāt tos saskaņā ar piemērojamos tiesību aktos noteiktajām datu aizsardzības prasībām un profesionālajiem noteikumiem.
   5. Puses apņemas nenodot tālāk trešajām personām otras Puses iesniegtos personas datus.
   6. Puses apņemas iznīcināt otras Puses sniegtos personas datus tiklīdz beidzas nepieciešamība tos lietot.
9. **LĪGUMA DARBĪBAS LAIKS**
   1. Līgums stājas spēkā ar brīdi, kad Puses to ir parakstījušas.
   2. Līgums ir spēkā līdz 1.1.punktā minēto saistību izpildei vai līdz 2026.gada 28.jūnijam, atkarībā, kurš no apstākļiem iestājas pirmais.
   3. Līgumu var izbeigt:
      1. gadījumā, ja Puses par to atsevišķi rakstveidā vienojušās;
      2. gadījumā, kas paredzēts Līguma 8.3.punktā;
      3. vienpusēji, ja kāda no Pusēm nepilda Līguma noteikumus, rakstiski brīdinot par to otru Pusi ne vēlāk kā 1(vienu) mēnesi iepriekš līdz iespējamam Līguma izbeigšanas brīdim.
   4. Līgums tiek uzskatīts par izbeigtu tikai pēc pilnīgas saistību izpildes un norēķina starp Pusēm.
10. **NOBEIGUMA NOSACĪJUMI**
    1. Pēc Līguma parakstīšanas visas iepriekšējās sarunas un sarakstes attiecībā uz Līguma priekšmetu zaudē spēku.
    2. Visi Līguma grozījumi un papildinājumi sastādāmi rakstveidā, pievienojami Līgumam un ir spēkā tikai pēc abu Pušu parakstīšanas. Izpildoties minētajiem nosacījumiem grozījumi un papildinājumi kļūst par Līguma neatņemamām sastāvdaļām.
    3. Puses apņemas nekavējoties paziņot par savas atrašanas vietas, pārstāvja, bankas rekvizītu un citas būtiskās informācijas izmaiņām, kas var ietekmēt Līguma izpildi. Puses uzņemas atbildību par šī pienākuma savlaicīgu neizpildīšanu.
    4. Parakstot Līgumu, Puses papildus apliecina, ka tām nav apturēta saimnieciskā darbība, kā arī nav saņemts Latvijas Republikas Valsts ieņēmumu dienesta brīdinājums par saimnieciskās darbības apturēšanu. Gadījumā, ja Līguma izpildes laikā kādai no Pusēm tiks apturēta saimnieciskā darbība, tad šai Pusei ir pienākums vienas dienas laikā rakstveidā paziņot par to otrai Pusei, nosūtot attiecīgu informāciju uz elektroniskā pasta adresi. Ja kāda no Pusēm neizpilda šo pienākumu, tad šī Puse ir atbildīga par otras Puses zaudējumiem un apņemas tos segt.

**PUŠU REKVIZĪTI UN PARAKSTI**

|  |  |
| --- | --- |
| **Pircējs**: | **Pārdevējs**: |
|  | Sabiedrība ar ierobežotu atbildību  “Ķekavas nami” |
| Reģistrācijas Nr. | Reģistrācijas Nr. 40003359306 |
| Juridiskā adrese: | Rāmavas iela 17, Rāmava, Ķekavas pagasts, Ķekavas novads, LV-2111 |
| Banka: | AS SEB banka |
| Konta numurs | LV18UNLA0003001609027 |
| E-pasts: | tālr. 29220011  e-pasts : [info@kekavasnami.lv](mailto:info@kekavasnami.lv) |

|  |  |
| --- | --- |
|  | R.Lācis |
|  | E. Mencis |

1. Dokumenta parakstīšanas datums ir pēdējā pievienotā droša elektroniskā paraksta laika zīmoga datums [↑](#footnote-ref-1)
2. Preces piegādes un pieņemšanas kārtība tiks precizēta līguma slēgšanas sarunās ar cenu aptaujas uzvarētāju [↑](#footnote-ref-2)